laion/Wikipedia-Exotic huggingface dataset:
שונר מצוי

שונר מצוי (שם מדעי: Lynx rufus; בעבר נקרא Felis rufus; לעיתים מכונה שונר אדמדם או בובקט) הוא מין טורף בגודל בינוני מהסוג שונר שבמשפחת החתוליים הנפוץ באמריקה הצפונית בלבד. לשונר המצוי פרווה בגוונים חום - צהבהב - אדמדם, המנוקדת בכתמים שחורים או חומים כהים הבולטים לעין. האוזניים גדולות יחסית ומנוקדות אף הן, בדרך כלל בכתמים בגווני לבן, ובקצהן ציצית שיער שחורה. מתחת לסנטר מעין 'זקן' היוצא משני צדי הסנטר, וצבעו לבן - אפור. זנבו, כשל יתר מיני השונרים, קטן ולא בולט. כל גופם ובייחוד רגליהם מרופדות בפרווה רכה, וזאת בין השאר כדי להקל בציד, כך שצעדי השונר לא יישמעו לנטרף. עיניו בגווני צהוב כהה - חום. השונר המצוי גדול במעט משונר האיברי; ממדי גופו בערך כשל השונר הצפוני: גובהו של פרט בוגר בין 45 ל-48 סנטימטרים, אורכו בין 76 ל-124 סנטימטרים. המשקל הממוצע של הזכרים הוא 9.6 קילוגרם, ושל הנקבות הוא 6.8 קילוגרם. בטבע, נפוץ השונר המצוי החל מאזורי יערות העד הקרים של ארצות הברית ועד תחומים חצי מדבריים באזור מקסיקו. בעקבות העיור ההולך וגובר של ארצות הברית ומקסיקו, הכולל כריתת יערות ובנייה אורבנית, הסתגלו חלק מהשונרים המצויים לחיי העיר. בנוסף, לעיתים נפוצים שונרים מצויים באזור דרום קנדה, שם הוא חולק את תחום מחייתו עם השונר הקנדי. במינסוטה ומיין תועדו מקרים של הזדווגות בין המינים והוולדות של בן כלאיים. השונר המצוי מגיע לבגרות מינית בין גיל שנה לשנתיים. תקופת ההזדווגות וההמלטה אורכת בין אמצע החורף ועד תחילת האביב. ההריון אורך בין 50 ל-70 ימים (כחודשיים), ובסופו נולדים בין 1 ל-6 גורים עיוורים, התלויים בשבועות חייהם הראשונים בחסדי אמם המביאה להם מזון ושצדה ומלמדת אותם את אומנות הציד. בסביבות גיל תשעה ימים פותחים הגורים את עיניהם. אף על פי שהשונר המצוי מסוגל להסתגל לאזורי גידול רבים ברחבי יבשת אמריקה, הוא אינו מסוגל לחיות באזורים המושלגים באופן תמידי בשלג עמוק. רוב פעילות השונר המצוי מתרחשת בין הערביים לשעות הקרובות לעלות השחר, אז הוא צד יונקים קטנים, כגון מכרסמים או ארנבות, אולם כשהוא רעב מאוד או בתקופת החורף הקשה, כאשר בעלי חיים אחרים לא בנמצא, הוא מסוגל לצוד גם בעלי חיים גדולים יותר, כגון איילים קטנים. בזמן שאינו צד, במהלך היום, הוא מסתתר בדרך כלל בין עצי מחט וכוכים באזורים סלעיים. בעבר, ניצוד השונר המצוי בשל פרוותו היפה ממנה היה נהוג להכין ביגוד יוקרתי, אולם כיום ציד של שונר מצוי אסור לחלוטין בארצות הברית, ואילו בקנדה ומקסיקו הציד אסור באזורים מסוימים. בשל ההגנה, קיימת כיום בטבע אוכלוסייה מבוססת שאינה נמצאת בסכנה מיידית. מספר רב של פרטים מוחזק בשבי בגני חיות, שם הם מסוגלים לחיות עד גיל 33. בטבע, חי בדרך כלל השונר המצוי עד גיל 12–13. שמו האנגלי של השונר ודמותו, Bobcat אומצו על ידי יצרנית הצמ"ה (ציוד מכני הנדסי) בובקאט, הנקראת על שם השונר ופניו מופיעים בלוגו שלה. לוגו זה אומץ על ידי יחידות הצמ"ה של חיל ההנדסה הקרבית הצה"לי כסמלן הלא-רשמי. כמו כן, בליגת ה-NBA התקיימה קבוצה הנקראת שארלוט בובקאטס וכינויה הוא "החתולים". שונר מצוי זכר בסביבה עירונית פוחלץ של שונר מצוי קטן תקריב פני שונר מצוי שונר שצד ארנב שונר מצוי בפארק הלאומי סקוויה מדיה וקבצים בנושא שונר מצוי בוויקישיתוף שונר מצוי, באתר ITIS (באנגלית) שונר מצוי, באתר NCBI (באנגלית) שונר מצוי, באתר Animal Diversity Web (באנגלית) שונר מצוי, באתר האנציקלופדיה של החיים (באנגלית) שונר מצוי, באתר GBIF (באנגלית) שונר מצוי, באתר אנציקלופדיה בריטניקה (באנגלית) אתר המוקדש כולו לשונר המצוי מידע על השונר המצוי, באתר פארק ילוסטון מידע רב על השונר המצוי מידע קצר ותמונה של השונר המצוי שונר מצוי באתר הרשימה האדומה של IUCN
נח סלוצקי

ישראל נח סלוצקי (1889 – 9 בנובמבר 1943) היה חלוץ מאנשי העלייה השנייה וממתיישבי אום ג'וני והקואופרציה במרחביה. ממייסדי נהלל, מושב העובדים הראשון בארץ ישראל. ישראל נח סלוצקי נולד ב-1889 בעיירה סוסניצה במחוז חארקוב, שבאוקראינה לרב צבי שאול סלוצקי וחנה סטיצ'ה לבית שניאורסון. למד בישיבה בעיר הולדתו וב-1909 עבר ללמוד בז'יטומיר שם החליט לעלות לארץ ישראל. באותה שנה פגש את רחל חרש, התאהב בה והשפיע עליה לעלות אחריו לארץ ישראל, עם סיום לימודיה. ב-1910 עלה לארץ ישראל, במסגרת העלייה השנייה, והחל לעבוד במושבות פתח תקווה, חדרה, ומגדל. באותה שנה הצטרף לחלוצים באום ג'וני, מדרום לכנרת, שהוקמה על-ידם באוקטובר 1910. באוגוסט 1911 הצטרפה רחל חרש לנח באום ג'וני וב-3 בנובמבר 1911 נישאו שם, הייתה זו החתונה הראשונה שהועמדה בדגניה. ביוני 1912 עברה הקבוצה למקום מושב הקבע שלה, דגניה א'. ב-1913 עזבו, נח ורחל, את דגניה והצטרפו לקואופרציה במרחביה שם חילקו את זמנם בין המשק הקואופרטיבי למשק הפרטי. במרחביה נולדו שני ילדיהם, ב-1914 וב-1915 וזאת בתקופת מלחמת העולם הראשונה. ב-1918 התפרקה הקואופרציה במרחביה ונח ומשפחתו נשארו במרחביה עד 1921 אז הצטרפו לקבוצת מקימי מושב העובדים הראשון נהלל שם הקימו משק חקלאי מגוון והרחיבו את משפחתם. לנח ורחל נולדו 5 ילדים. ב-1943 אימצו ילדה ניצולת שואה מילדי טהראן. נח נהרג ב-1943 בדרכו מהשדה בתאונת דרכים על ידי רכב צבאי בריטי שבו ישבו חבורת קצינים בריטים שיכורים, בעת שחזר מעבודתו בשדה. הוא הובא למנוחות בבית העלמין בנהלל. אשתו רחל נפטרה ב-1981 והובאה למנוחות לידו. מאיר עמית הוא בן דודו של נח סלוצקי. נכדו הוא אלוף-משנה יעקב צור, שפיקד על עוצבת כדור האש. נכדתיו רויטל עמית שימשה כקריינית ברדיו ויעל עמית היא שחקנית. בנו זאב עמית, אייל צור (בנו של הנכד יעקב צור) ורן כוכבא (בנה של הנכדה עטרה), נפלו בעת שירותם הצבאי. שמואל דיין, עם אבות ההתיישבות, הוצאת מסדה, 1968, עמודים 343–348 יעקב צור, ימי הצריף, הוצאת קווים ומכון ז'בוטינסקי, 2010, עמודים 351–355 מדיה וקבצים בנושא נח סלוצקי בוויקישיתוף לזכר נח סלוצקי, דבר, 5 בנובמבר 1946 יעקב ארז, הפנים היפות של ישראל - "מוות נגע במוות: במקום שמעבר לי - נשק מות אבי למותו של בני", מעריב, 15 בספטמבר 1985 אלי אלון, סיפורו של בית הקברות ההיסטורי נהלל, באתר News1 מחלקה ראשונה, 2 בינואר 2019 נח סלוצקי ב"אלבום יזרעאל" (אורכב) על צבר שובב שהפך ללוחם נועז במלחמה על עצמאות ישראל, Yad Ben-Zvi,‏ 12 באפריל 2018 אלי אלון, נח סלצקי - הפנתיאון של ארץ ישראל הישנה, TheMarker Café (אורכב) מבוקר עד בוקר בערים ובמושבות - חיפה - נהרג ע"י אוטו, הַבֹּקֶר, 11 בנובמבר 1943 האם הייתה מצאצאי שושלת מייסדי תנועת חב"ד הננו מברכים את חברנו נח סלוצקי ואת חברתנו רחל חרש, הפועל הצעיר, 1 בדצמבר 1911 על צבר שובב שהפך ללוחם נועז במלחמה על עצמאות ישראל, Yad Ben-Zvi,‏ 12 באפריל 2018 יעקב צור, ימי הצריף בניגוד לרוח הסזון, באתר הארץ, 29 בדצמבר 2010 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
After the Storm

After the Storm (בעברית: אחרי הסערה) הוא אלבומה הרביעי של הזמרת מוניקה, אשר יצא ב-17 ביוני 2003, על ידי ג'יי רקורדס. אלבום זה עוסק במאבקים האישיים אותם נאלצה להתמודד הזמרת שלוש שנים קודם לכן. האלבום הוא מאין הוצאה מחודשת של אלבומה הקודם מכיוון שמוניקה לא אהבה את כל השירים באלבומה הקודם והחליטה להקליט את חלקם מחדש ולהכניס אותם לאלבום זה וגם בגלל ההצלחה הבינונית של הסינגל המוביל מהאלבום הקודם. על האלבום עבדו מספר מפיקים ביניהם מיסי אליוט ששימשה גם כמפיקה בפועל, ג'רמיין דופרי, מוניקה עצמה ועוד. האלבום הגיע בשבוע הבכורה שלו וגם בשיאו למקום הראשון בארצות הברית עם מכירות של 186 אלף עותקים ובכך הפך לאלבום הראשון של הזמרת לעשות זאת. מתוך האלבום יצאו 4 סינגלים: "So Gone" אשר הגיע למקום ה-10 בארצות הברית, "Knock Knock" ו-"Get It Off" אשר יצאו במקביל אך לא זכו להצלחה כמו הסינגל הקודם. הסינגל הרביעי היה השיר "U Should've Known Better" אשר זכה להצלחה והגיע למקום ה-19 בארצות הברית. האלבום קיבל ביקורות חיוביות וזכה להצלחה בארצות הברית כאשר מכר 1,070,000 ובכך היה זכאי למעמד פלטינה. אתר האינטרנט הרשמי של After the Storm מידע על האלבום After the Storm באתר MusicBrainz האלבום After the Storm באתר Discogs BAM & ראיין, בראיין מייקל קוקס, ג'ספר דפטסו, ג'רמיין דופרי, מיסי אליוט, רודני ג'רקינס, מוניקה, סולשוק & קרלין, ג'אז פאה, קניה ווסט Gold & Platinum, RIAA (באנגלית)
מפרץ ריימיל

מפרץ ריימיל (באנגלית: Rymill Bay) הוא מפרץ בחוף המערבי של ארץ גרהאם, שבאנטארקטיקה. רוחב פתחו של המפרץ 16.7 קילומטרים, ואורכו של המפרץ (כניסתו לתוך היבשת) 9.3 קילומטרים. המפרץ מצוי בין מצוק רד רוק לבין הדום הקרח ברטרנד. המפרץ התגלה ממרחק על ידי המשלחת הצרפתית הרביעית לאנטארקטיקה בפיקודו של ז'אן-בפטיסט שארקו בשנת 1909. המפרץ נסקר לראשונה בשנת 1936 על ידי המשלחת הבריטית אל ארץ גרהאם. המפרץ נסקר בשנית בשנת 1948 על ידי סקר שטחי חסות איי פוקלנד, במשלחת שיצאה מתחנת האי סטונינגטון. שמו של המפרץ ניתן לו על ידי אנשי המשלחת הבריטית אל ארץ גרהאם. המפרץ נקרא על שמו של ג'ון רידוך ריימיל, המפקד האוסטרלי של המשלחת הבריטית אל ארץ גרהאם; ולימים מפקד משלחת חקר בריטית למזרח גרינלנד, בין השנים 1932–1933. מפרץ ריימיל באתר הסקר הגאולוגי של ארצות הברית. מפרץ ריימיל באתר הגאזט האנטארקטי המשווה SCAR של ממשלת אוסטרליה מפרץ ריימיל באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
The Makings of Me

The Makings of Me (בעברית: התיקונים שלי) הוא אלבומה החמישי של הזמרת מוניקה, אשר יצא ב-3 באוקטובר 2006 על ידי ג'יי רקורדס בארצות הברית. מבחינה מוזיקלית האלבום מכיל מוזיקת היפ-הופ, גוספל ושירים הדומים בסגנונם לשירים מאלבומה הקודם. מונקיה אמרה כי אלבום זה הוא סוג של המשך לאלבומה הקודם והמטרה שלה הוא שישמע אינטימי כמו אלבומה הקודם ודומה לו מוזיקלית. על האלבום עבדו מספר רב של מפיקים, חלקם מפיקים שעבדו איתה על אלבומיה הקודמים כמו מיסי אליוט, ג'רמיין דופרי ובראיין מייקל קוקס לצד מפיקים חדשים כמו דה אנדרדוגס, טאנק ושון גרט. האלבום קיבל ברובו ביקורות חיוביות ממבקרי המוזיקה אשר שיבחו את הביצועים הקוליים של מוניקה וטענו כי האלבום "תוספת ראויה לקטלוג שלה". הרבה מהביקורות החיוביות היו כלפי סינגל הבכורה של האלבום "Everytime tha Beat Drop" אשר הרבה מבקרים שיבחו אותו על הפקתו ועל השפעותיו המוזיקליות. האלבום הגיע בשיאו למקום ה-8 בארצות הברית ולמקום הראשון במצעד אלבומי ה-R&B/היפ-הופ ובכך הפך לאלבום הראשון שלה שעושה זאת. הוא מכר 93 אלף עותקים בשבוע הראשון ליציאתו ובכך הפך לאלבומה הראשון של הזמרת שלא מכר מעל 100 אלף עותקים בשבוע הראשון ליציאתו במדינה מאז אלבום הבכורה שלה והיה גם לאלבום הראשון שלה שלא הגיע לעמד פלטינה במדינה. מתוך האלבום יצאו 4 סינגלים: "Everytime tha Beat Drop" בשיתוף עם ההרכב Dem Franchize Boyz. הוא נכנס למקום ה-48 בארצות הברית ובכך הפך לשיר היחדי מהאלבום שנכנס למצעד האמריקאי. לאחר מכן יצאו הסינגלים "A Dozen Roses (You Remind Me)" ו-"Sideline Ho" אשר נכשלו גם בשאר העולם וגם גם הסינגל הרביעי מהאלבום. בתגובה לחוסר הצלחת האלבום ושיריו מוניקה טענה כי מה שהוביל לכך היה חוסר בקידום האלבום ושיריו. האלבום קיבל מועמדות לפרס אלבום ה-R&B/נשמה הנשי הטוב ביותר בטקס פרסי הנשמה. האלבום יצא לאור מחדש באפריל 2007 וכלל רינגטונים לשיר "The First Night", רקעים בחינם לטלפון, וכרטיס למופע שלה. מידע על האלבום The Makings of Me באתר MusicBrainz מידע על האלבום The Makings of Me באתר AllMusic האלבום The Makings of Me באתר Discogs האלבום The Makings of Me באתר ספוטיפיי
קרחון רומולוס

קרחון רומולוס (באנגלית: Romulus Glacier) הוא קרחון רחב, בחוף המערבי של ארץ גרהאם, שבאנטארקטיקה. אורכו של הקרחון 13 קילומטרים; רוחבו 3.7 קילומטרים. הקרחון זורם מהמדרונות הצפוניים של הר לופה, לכיוון מערב, בין הרי בלקוול, והר בלק ת'אמב. הקרחון נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. הקרחון נסקר בשנית על ידי סקר שטחי חסות איי פוקלנד בין השנים 1948–1949; משלחת זו יצאה מהאי סטונינגטון. שמו של ההר ניתן לו על ידי סקר שטחי חסות איי פוקלנד. השם ניתן בעת שניתנו שמם של קרחון רמוס והר לופה. השמות מקורם בסיפור מהמיתולוגיה הרומית על רומולוס ורמוס - תאומים שזאבה (בלטינית: "לופה") הניקה אותם. מוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה. קרחון רמוס הר לופה קרחון רומולוס באתר הסקר הגאולוגי של ארצות הברית קרחון רומולוס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק בין קרחון רומולוס לאתרים סמוכים גאזט השמות האנטארטיים הרשמי של ארצות הברית מידע גאוגרפי והיסטורי מידע היסטורי
דאף דאפפודיל

דאף דאפפודיל (בהולנדית: DAF Daffodil), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1967–1961. בין השנים 1963–1961 יוצר דגם "דאף 750", יוצרו 16,767 יחידות. בין השנים 1967–1961 יוצר דגם "דאף דאפפודיל", יוצרו 132,319 יחידות. 2 דלתות. 4-5 נוסעים. מנוע קדמי. מנוע בנזין. מנוע קירור אוויר. סוג הנעה: הנעה אחורית. קיבולת מכל דלק - 33 ליטר. צמיגים: 145-330. יחס כוח / משקל : 39.52 כ"ס ל-1,000 ק"ג. תאוצה בין 0–80 קמ"ש היא 29 שניות. ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. "דאף דאפפודיל" "דאף 750" "דאף 750", שנת 1962 "דאף 750", שנת 1962 - מבט לתא הנהג ולוח מחוונים "דאף דאפפודיל" - מבט לתא המטען האחורי "דאף 30" "דאף 30" "דאף 30" מימין: "דאף 30", משמאל: דאף 46 "דאף 30" - מבט לתא הנהג ולוח מחוונים "דאף 31", שנת 1965 דאף (יצרן רכב) דאף YA-66 דאף 30 דאף 44 דאף 46 דאף 55 דאף 66 דאף 600 דאף פוני דאף A10 דאף קאלמר דאף 2600 מדיה וקבצים בנושא דאף דאפפודיל בוויקישיתוף מדיה וקבצים בנושא דאף 30 בוויקישיתוף דאף דאפפודיל, סרטון באתר יוטיוב דאף דאפפודיל, סרטון באתר יוטיוב Michael Sedgwick and Mark Gillies (1986). A-Z of CARS 1945-1970. Temple Press. ISBN 0-600-33391-4. "דאף דאפפודיל", שנת 1962 - מפרט carfolio.com/specifications/models/car "דאף דאפפודיל" car.info/en-se/daf/daffodil
Bad Child

Bad Child הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-12 במרץ 2020, כסינגל שלא מתוך אלבום, על ידי חברת התקליטים Bad Batch רקורדס. ב-11 במרץ 2020, הודיעה ווטסון כי תוציא מוזיקה חדשה למחרת. יציאת השיר, יחד עם כללה שיר נוסף הנקרא "Can't Be Happy All the Time", אשר מלווה בקליפ מונפש. הזמרת חשפה כי לראשונה היא כתבה שיר "בנעליו של מישהו אחר; כותבת מנקודת מבטם". עוד הסבירה כי השיר הוא "דרך שלה לראות את החיים גדלים דרך עיניו של מישהו אחר". מידע על הסינגל "Bad Child" באתר מיוזיק בריינז מילות השיר "Bad Child" באתר Genius סרטון השיר "Bad Child" באתר יוטיוב TONES AND I - CAN'T BE HAPPY ALL THE TIME (ANIMATED LYRIC VIDEO), נבדק ב-2020-03-12 טונס אנד איי, קונסטנטין קרסטינג Bad Child / Can't Be Happy All the Time (באנגלית), נבדק ב-2020-03-12 TONES AND I - BAD CHILD (ANIMATED LYRIC VIDEO), נבדק ב-2020-03-12 ARIA Australian Top 50 Singles, www.aria.com.au
מגדלנה (אי, מגאיאנס ואנטארקטיקה צ'ילנה)

האי מגדלנה (בספרדית: Isla Magdalena) הוא אי קטן במצר מגלן בדרום צ'ילה. האי הוא אזור רבייה חשוב עבור פינגווינים מהמין פינגווין מגלן. הוא מאוכלס כל השנה על ידי כוח קטן של שומרי הפארק: 6 בקיץ, 3 בחורף. לטירונים או לשומרים בשנתם הראשונה אסור להתנדב לתפקיד זה בתנאי החורף הקשים. הם מתגוררים במבנה המשמעותי היחיד הצמוד למגדלור של האי מגדלנה. ההיסטוריונים משוכנעים שפרדיננד מגלן ראה את האי ב-1520 כשהוא עבר לראשונה במצר, בדרכו להקיף את העולם. תיאור של האי מופיע ביומנו של אנטוניו פיגאפטה, עוזרו האיטלקי של מגלן שיצא לאור בשם "המסע הראשון סביב העולם" (Relazione del primo viaggio intorno al mondo). בשנת 1902 הוקם מגדלור בנקודה הגבוהה ביותר של האי. המגדלור מופעל על ידי טורבינת רוח מאז שנת 1955. בשנת 1976 המבנה צורף לרשימת המבנים ההיסטוריים של צ'ילה. כיום המגדלור עובד באופן אוטומטי לחלוטין ומשמש גם כמגדל תצפית ומרכז מידע. האי שוכן במצר מגלן במחוז מגאיאנס ואנטארקטיקה צ'ילנה, כ-32 קילומטרים צפונית-מזרחית לבירת המחוז פונטה ארנס. האי שטוח למדי. אורכו 1.7 קילומטרים, רוחבו 650 מטרים וגובהו המקסימלי 27 מטרים מעל גובה פני הים. שטח האי 850 דונם. אקלים האי הוא האקלים הממוזג והקר האופייני לדרום צ'ילה. הטמפרטורה השנתית הממוצעת היא סביב 8°C. בחודשי החורף הטמפרטורות הן סביב 0°C. הטמפרטורה הממוצעת בקיץ היא 14.9°C. כמות המשקעים השנתית הממוצעת היא בסביבות 300 עד 400 מילימטרים. הצמחייה של האי מוגבלת לעשבים הגדלים בדלילות. האי מגדלנה הוא אתר רבייה חשוב עבור פינגווינים, קורמורנים וכמה מינים של שחפים. מאוקטובר ועד מרץ מאכלסים את האי מעל ל-60,000 זוגות של פינגווין מגלן. אריה ים דרום-אמריקאי ודוב ים דרום-אמריקני חיים בחלק הדרום-מערבי של האי. ב-1966 הוכרזו האי מגדלנה והאי מרטה (Isla Marta) הסמוך כפארק תיירות לאומי (Parque Nacional de Turismo). ב-1982 הוכרזו שני האיים כמונומנט לאומי בשם "המונומנט הטבעי לוס פינגווינוס" (Los Pingüinos Natural Monument). הדיג אסור ברדיוס של 30 קילומטרים סביב האי. משנת 1998 פועל באי פרויקט מעקב אחרי התפתחות אוכלוסיית הפינגווינים והשפעות התיירות עליהם בחסות ממשלת צ'ילה, ובשיתוף הממשלה האנגלית. החוקרים משווים את התוצאות למצבם של הפינגווינים באיי פוקלנד, שבהם מותר דיג מסחרי, ונקבע כי בעלי החיים באי מגדלנה מראים חיוניות משמעותית, הם צעירים יותר וכי אוכלוסיית האי הכוללת גדלה בהתמדה. לשינויי האקלים הייתה השפעה שלילית על הפינגווינים, כמו העלייה באוכלוסיית החמסניים הניזונים מביצי הפינגווינים ומהאפרוחים. ניתן להגיע אל האי מגדלנה במעבורת מפונטה ארנס. מדי שנה מבקרים מעל ל-23,000 תיירים באי, במיוחד כדי לצפות בפינגווינים הרבים. מדיה וקבצים בנושא מגדלנה בוויקישיתוף תמונות וקטע וידאו מהשיט לאי Isla Magdalena. Monumento Natural los Pinguinos Dr Mike Bingham, Los Pingüinos de Isla Magdalena 1998 – 2019 Isla Magdalena, paraíso de los pingüinos, amenazada por clima
יחסי אריתריאה–דנמרק

יחסי אריתריאה–דנמרק הם היחסים הנוכחיים וההיסטוריים בין דנמרק לאריתריאה. דנמרק מיוצגת באריתריאה דרך שגרירותה בניירובי, ואריתריאה מיוצגת בדנמרק דרך שגרירותה בסטוקהולם. היחסים בין דנמרק לאריתריאה הדרדרו, מכיוון שדנמרק החליטה להשעות את שיתוף הפעולה בפיתוח עם אריתריאה בינואר 2002, ולסגור את שגרירותה ביוני 2002. לאחר מלחמת אריתריאה–אתיופיה משנת 1998 עד 2000 שלחה דנמרק 320 חיילים למשלחת האו"ם לאתיופיה ולאריתריאה לפקח על הפסקת אש במלחמת הגבולות. בשנת 1950 הצביעו דנמרק ו-15 מדינות אחרות בעד אריתריאה ואתיופיה תחת שלטונו של היילה סלסי באו"ם. במהלך מלחמת העצמאות האריתראית שלחה דנמרק סיוע הומניטרי לחזית העממית לשחרור אריתראה. בשנות השמונים פרלמנט דנמרק קיבל החלטה התומכת בעצמאות באריתריאה. אך סגרה אותה ביוני 2002, בשנת 2001, דנמרק סיימה את סיוע לאריתריאה בגלל מעצרם של סטודנטים אריתראים ופוליטיקאי אופוזיציה על ידי הנשיא איסאייס אפוורקי, והיעדר חופש העיתונות באריתריאה. בפסגת הליגה הערבית בשנת 2000 בקהיר פגש נשיא אריתריאה, איסייס אפארבי, את הנסיך פרדריק וכינה את מערכת היחסים בין דנמרק לאריתריאה "למופת". בפברואר 2001 ביקר שר החוץ הדני, מוגנס ליקטופט באריתריאה, כדי לדון בתוכניות פיתוח בין דנמרק לאריתריאה.
כוס ויסקי גלנקיירן

כוס ויסקי גלנקיירן (באנגלית: Glencairn whisky glass) היא כוס המשמשת להגשת ויסקי נקי, הגלנקיירן נחשבת לכוס הרשמית לשתיית ויסקי על ידי מומחים ברחבי העולם.[דרוש מקור] גלנקיירן יוצרה לראשונה על ידי חברת Glencairn Crystal Ltd. הכוס עוצבה על ידי ריימונד דוידסון מנהל החברה. צורת הכוס עוצבה בצורה שריחות הויסקי ישמרו בכוס ויגיעו לאף של השותה. הכוס יוצרה לראשונה בשנת 2001. גובה הכוס 115 מילימטר והיא בנפח 175 מ"ל ומיועדת למילוי 50 מ"ל משקה. בשנת 2006 זכתה הכוס בפרס המלכה ליוזמה (אנ'). הפרס גרם לפרסום רב לכוס ולפופולריות רבה בקרב שותי ויסקי ברחבי העולם. מדיה וקבצים בנושא כוס ויסקי גלנקיירן בוויקישיתוף http://whisky-il.co.il/glassware/ (אורכב 10.03.2020 בארכיון Wayback Machine) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
אל-מוזירע

אל-מוזירע או "אום זרע" (בערבית: المُزيرعة) היה כפר ערבי, ששכן במקום בו נמצאת היום הכניסה הראשית לאלעד. הכפר מוזכר על ידי אדוארד רובינסון שראה אותו מהמגדל של רמלה. ויקטור גרן שביקר בכפר בשנת 1870 מתאר אותה כיושבת על גבעה מסולעת ובעלת בתים קטנים. מפקד אוכלוסין מאותה תקופה מונה 68 בתים בהם התגוררו 234 גברים. בשנת 1919 נוסד בכפר בית ספר לבנים. מפקד אוכלוסין 1922 של ארץ ישראל מצא בכפר 578 תושבים, כולם מוסלמים. במפקד אוכלוסין 1931 של ארץ ישראל נמנו בכפר 780 תושבים, כולם מוסלמים, ב-186 בתים. במהלך קרבות עשרת הימים נכבש הכפר על ידי צה"ל ותושביו נטשוהו. באוגוסט 1948 תואר הכפר: "כפר עשיר זה, כדומיו, נטוש היה ועזוב. בגרנות הכפר ניצבות ערימות התבואה שהוכנו לדיש. מעבר שני של הכפיר פוגשים אנו בבחורים החוזרים מן המשלטים הקיצוניים כשידיהם עמוסות אשכולות ענבים שנבצרו זה עתה בכרמי הכפר. בתי הכפר עזובים. כרים וכסתות מפוזרים בחדרים ובערימות הנוצות המתעופפות מפוזרים ספרים רבים, בעיקר בערבית. כאן, מספר המפקד, מצאתי כ־70 ספרי קריאה באנגלית, וזהו שלל־האויב שלי." ביוני 1949 התיישבו בכפר עולים מצ'כוסלובקיה שהקימו את מושב מזור. הם עדיין התגוררו בבתי הכפר בתחילת 1953. בהמשך עבר המושב כ-3 קילומטר מערבה. וליד ח'אלדי תיאר את אתר הכפר בשנת 1992 כמיוער בעיקרו עם מספר מצומצם של בתים שנותרו על תלם. מדיה וקבצים בנושא אל-מוזירע בוויקישיתוף מפת האזור 1919 (בהוצאת צבא בריטניה) עם סימון הכפר, באתר הספרייה הלאומית, אוסף המפות ע"ש ערן לאור E. Robinson and E Smith, Palestine, Mount Sinai and Arabia Petraea : a journal of travels in the year 1838, Vol. III, 1841, page 30 מפקד אוכלוסין 1922, עמוד 23 הקרב על ההרים, דבר, 18 ביולי 1948 ברוך ויניצקי, מים בשביל ירושלים ואבנים - לכל הארץ, המשקיף, 10 באוגוסט 1948 נחמה גינוסר, על גבעת נחשונים, על המשמר, 22 בפברואר 1953
עמית המשאית

עמית המשאית (באנגלית: The Adventures of Chuck and Friends) היא סדרת טלוויזיה מנופשת אמריקאית-קנדית לילדים. הסדרה שודרה לראשונה ב-15 באוקטובר 2010 בערוץ Discovery Family. הסדרה היא בת 2 עונות ו-39 פרקים באורך 22 דקות כל אחד. בישראל שודרה הסדרה לראשונה בשנת 2012 בערוץ הופ!. בשנת 2019 דובבה הסדרה פעם נוספת לעברית עבור ערוץ JimJam, כאשר היא שודרה תחת השם "הרפתקאות צ'אק וחבריו". העלילה עוסקת במשאית הרפתקנית, יצירתית ומצחיקה בשם עמית, החולם לעשות שינוי בעולם. הדיבוב העברי בוים על ידי אורנה כץ, והופק על ידי יעל אללוף באולפני וידאופילם אינטרנשיונל. הדיבוב העברי בוים על ידי אפי בן ישראל, והופק על ידי ענבר שטגר עזרא באולפני דאבי דאב. אתר האינטרנט הרשמי של עמית המשאית (באנגלית) "עמית המשאית", במסד הנתונים הקולנועיים IMDb (באנגלית) "עמית המשאית", באתר נטפליקס "עמית המשאית", במסד הנתונים הקולנועיים KinoPoisk (ברוסית) עמית המשאית, במיזם "אישים" לתיעוד היצירה הישראלית
אחתה ואן דר מיין

אחתה ואן דר מיין (בהולנדית: Agatha van der Mijn;‏ 13 במאי 1700 – 1776/1796) הייתה ציירת פרחים מהמאה ה-18. היא נולדה בצפון הולנד ופעלה בלונדון. אחתה ואן דר מיין הייתה אחותו הצעירה של הצייר הרמן ואן דר מיין, וכמו אחייניתה קורנליה היא למדה ממנו את אמנות ציור הפרחים. המשורר וילם ואן סוואננבורג (1678–1728) פרסם בשנת 1724 את ספר השירים "פרנאס" שכלל שיר לכבוד יום הולדתה ה־18, בשיר זה הוא מתוודה על אהבתו בת האלמוות כלפיה ומזכיר אותה כ"מכשפה מתוקה, אלה של פרחים מצוירים". שיר זה מעיד על כך שהיא הייתה ציירת פרחים פעילה לפני שנת 1718. ייתכן שהיא ליוותה את אחיה כאשר לקח את משפחתו ואת משפחת תלמידו יקובה מריה ואן ניקלן לדיסלדורפ במהלך השנים 1712–1713 כדי לעבוד אצל יוהאן וילהלם, הנסיך הבוחר מפפאלץ. גם ציירת הפרחים רחל רויש, הייתה פעילה בדיסלדורפ בשנים 1712–1716, ויצירותיהן של אחתה ואן דר מיין, ניקלן ואחייניתה קורנליה ואן דר מיין, הן בעלות סגנון דומה. בשנת 1722 עבר הרמן ואן דר מיין ללונדון עם משפחתו ואחתה התלוותה אליהם. הרמן נפטר שנה לאחר מות בנו רוברט, אשר שקע בקרח במרילבון בעת החלקה על הקרח בשנת 1740. בשנת 1808 אדוארד אדוארדס כתב את הדברים הבאים בקטע על אחיינה, בנו של הרמן, פרנק: "לצד פרנק, היו שני אמנים נוספים בעלי אותו שם, ר' וא' וונדרמיין, ושניהם קשורים למנוח. אחד מהם צייר בעבור חנויות, וישנן הרבה תמונות של גבר זקן לבוש במעיל רפוי וחבוש כובע, מחבק שק של כסף, ואלו צוירו על ידי אחד האמנים האלה. אשתו של אחד מהם השתייכה אף היא למקצוע: היא ציירה פירות ופרחים, והם הוצגו בחדרי בית האגודה ב-Strand, בשנים 1761 ו-1762. מדיה וקבצים בנושא אחתה ואן דר מיין בוויקישיתוף Agatha van der My בשנת 1001 Vrouwen uit de Nederlandse geschiedenis (באנגלית) Agatha van der Mijn in the RKD Mei-zang, Op den 18ste Verjaardag van de Kunst- en Bloem-schilderesse Agatha vander Myn Heromen and Agatha Vandermijn in English Female Artists by Ellen Creathorne Clayton, 1876 Anecdotes of painters who have resided or been born in England : with critical remarks on their productions Sequel by Edwards, Edward, 1738-1806, after Walpole, Horace, 1717-1797 (Anecdotes of painting in England), 1808